Downloaded from YTS.MX
Official YIFY movies site: YTS.MX
Mohammed!
Kaiverrettu kivi.
Arkeologit ovat tehneet pyramidien varjoissa uskomattoman löydön.
Tämän ovaalin sisällä lukee kuningas Khafren nimi.
Hän oli toisen pyramidin omistaja.
He ovat löytäneet kivestä kartussin, muinaisen faaraoiden symbolin.
Khafre. Kartussi on hieroglyfeistä tärkein.
Tämä on 2600-luvulta eaa.
Faarao Khafre rakennutti Gizan toisen pyramidin.
Voisiko 4 500 vuotta vanha kivi,
jossa lukee faaraon nimi, vastata Egyptin suureen mysteeriin?
Tämä on merkittävä löytö.
Mitä tapahtui pyramideihin haudattujen faaraoiden ruumiille?
Kyseessä voi olla historian kylmäverisin ryöstö.
SUURTEN PYRAMIDIEN KADONNEET HAUDAT
Muinaiset Gizan pyramidit kohoavat modernin Kairon ylle.
Pyramidit rakennettiin 4 500 vuotta sitten
hautakammioiksi kolmelle faaraosukupolvelle.
Suurin Kheopsin pyramidi on yli 138 metriä korkea.
Kheopsin poika Khafre rakennutti omastaan neljä metriä matalamman.
Kheopsin pojanpoika Menkaure rakennutti pienimmän pyramidin,
joka sekin on 15-kerroksisen talon korkuinen.
Hautamonumentit ovat valtavia linnoituksia,
joiden oli tarkoitus pitää faaraot ja heidän aarteensa turvassa.
Ashraf Mohie El Din vastaa monumenttien konservoinnista.
Hän johtaa Gizan tasangon tutkimuksia.
Ashraf on maailmankuulu arkeologi,
joka tietää pyramideista enemmän kuin kukaan muu.
Hän toivoo tuoreimpien, edistyksellisten kaivausten
muuttavan käsityksemme pyramideista ja niiden rakennuttajista.
Kaikki unelmoivat pääsevänsä näkemään pyramidit.
Minulla on kunnia nähdä ne joka päivä.
Ashraf on tutkinut laajaa aluetta viimeiset 20 vuotta.
Yksi alue on yhä mysteeri,
eivätkä modernit arkeologit ole juuri tutkineet sitä aiemmin.
Pyramidien eteläpuolella on 2,5 neliökilometrin aavikkoalue.
Se muodostaa Gizan tasangon eteläisen puoliskon.
Alueesta puhutaan eteläpuolena.
PYRAMIDIEN ETELÄPUOLI
Ashrafilla on yli 60 kaivajan tiimi
kaivamassa laajaa kartoittamatonta aavikkoa.
Kahdeksan kuukauden aikana
tiimi siirtää satoja tonneja hiekkaa tasangon pohjalle.
Edetään tästä alaspäin.
Kaivamme hiekkaa vaihe vaiheelta
ja kerros kerrokselta. Katsomme, mitä sen alta löytyy.
Kukaan ei tiedä, mitä salaisuuksia hiekka kätkee.
Varhaisilla kaivauksilla tasangolla tehtiin uskomattomia löytöjä.
Pyramidien länsipuolelta löytyi suuri hautausmaa arvohenkilöille.
Itäpuolelta löytyivät faarao Kheopsin perheen hautakammiot.
Lisäksi löytyi valtavia pengerteitä, suuria temppeleitä
sekä suurelle sfinksille omistettu temppeli.
Alueelta on löytynyt myös satamakaupungin jäänteet.
Laivat toimittivat 15 tonnin painoisia kiviä rakennustarpeiksi.
Kukaan ei tiedä, mitä tutkimattoman eteläpuolen alla piilee.
Kun Ashrafin tiimi kaivaa hiekkaa,
aivan pinnan tuntumasta tehdään ällistyttävä löytö.
Kaiverrettu kivi.
Tiimi löytää kauniisti kaiverretun kalkkikiven.
Se oli hautautunut pehmeään hiekkaan.
Tämä ovaali on kartussi. Siinä lukee kuninkaan nimi.
Tiimin löytö on merkittävä.
Kiveen on kaiverrettu kuningas Khafren nimi.
Kha-Ef-Re, toisen pyramidin omistaja.
Se tarkoittaa,
että kivi on suurten pyramidien ajalta.
Mikä yhdistää kalkkikiven pyramidien faaraoihin?
Voisiko eteläpuolen löytö vihdoin tarjota selityksen
yhteen Egyptin suurimmista mysteereistä?
Mitä tapahtui Khafren, Kheopsin ja Menkauren muumioille?
Faaraoiden ruumiit olivat alun perin pyramidien sisällä,
mutta niitä ei ole koskaan löydetty.
Pyramidi on tarkoitettu faaraon muumiolle ja aarteille,
joten sen pitäisi olla turvallinen.
Pyramidien vartiointi oli suuri haaste.
Tiedämme artefakteista ja teksteistä,
että haudanryöstö oli aina ongelma muinaisessa Egyptissä.
Monumentit eivät taanneetkaan turvaa.
Ensimmäiset tutkijat, jotka menivät Kheopsin pyramidiin 800-luvulla,
löysivät tyhjän hautakammion.
Myös Khafren ja Menkauren muumiot olivat poissa.
Tohtori Mark Lehner on pyramidien johtavia asiantuntijoita.
Nämä ovat kylmiä tapauksia.
Ehkä historian kylmäverisimpiä ryöstöjä.
Mark haluaa tietää, miten valtaviin linnoituksiin murtauduttiin.
Hän kulkee ryöstäjien jalanjäljissä suurelle Kheopsin pyramidille.
Kheops rakennutti Gizan tasangolle ensimmäisen ja suurimman pyramidin.
Se on ainoa muinaisen maailman säilyneistä ihmeistä.
Tänne rakennettiin aikansa täydellisin ja suurin pyramidi.
Suurempaa ei enää rakennettu.
Uskotaan, että 20 - 30 000 ihmistä työskenteli 20 vuotta,
jotta monumentti saatiin valmiiksi.
2,3 miljoonaa kivilohkaretta kasattiin korkeiden ramppien avulla.
Työ tehtiin niin tarkoin,
että pohja on vain 2,5 senttiä vinossa.
Pyramidi ei ollut vain hautakammio.
Faaraon muistoa kunnioitettiin täällä kuoleman jälkeen.
Pyramidi näytti alun perin hyvin erilaiselta.
Mark tutkii pyramidin pohjoispuolen sileitä kalkkikivilohkareita.
Lohkareet ympäröivät aikoinaan koko pyramidia.
Kalkkinen julkisivu oli puolustuskeino
haudanryöstäjiä vastaan.
Se oli hohtava kiviseinämä, eikä sisäänkäynnin sijaintia tiedetty.
Ryöstäjät pääsivät silti sisään.
He eivät etsineet sisäänkäyntiä, joka oli kalkkikiven suojissa.
Sen sijaan he kaivoivat 30-metriseen seinään tunnelin
sisäkäytävään asti.
Mark kiipeää pyramidin Suureen galleriaan.
Valtavia rakennelmia ei suojattu vain ulkopuolelta.
Sisällä oli vielä monia ansoja ryöstäjille.
Ylhäältä Mark löytää todisteita nerokkaasta lukitusjärjestelmästä.
Näissä urissa kulki paksut köydet.
Ne kannattelivat laattoja,
jotka liu'utettiin seiniä pitkin alas.
Pam, pam, pam.
Ne sulkivat sisäänkäynnin faaraon hautakammioon.
Mark uskoo, että kun oli aika lukita faaraon ruumis kammioon,
työntekijät liu'uttivat köysien avulla valtavia graniittilaattoja,
jotka sinetöivät hautakammion.
Sitten vapautettiin kolme vielä isompaa lohkaretta,
jotka liukuivat kuilua alas
kunnes iskeytyivät tunnelin päähän
ja sulkivat sen täysin.
Lopulta pyramidin sisäänkäynti
kätkettiin saumattoman kalkkikivikerroksen alle.
Sisäänkäyntiä oli mahdoton löytää.
Muinaiset rakentajat uskoivat tehneensä täydellisen turvapaikan.
He olivat väärässä.
Ryöstönestotoimet eivät toimineet.
Hautakammio on ollut tyhjä niin kauan, kuin siitä on kirjoitettu.
Ei tiedetä, kuka muumiot ryösti,
mutta Markilla on teoria siitä, milloin ryöstöt tehtiin.
Uskon, että se tehtiin melko pian pyramidin valmistumisen jälkeen.
Tunnelin kaivajat tiesivät, missä pitää kääntyä,
jotta tunneli yhdistyi käytävään, joka johti kuninkaan kammioon.
Tutankhamonin uskomattomasta aarrelöydöstä tiedetään,
että faaraot haudattiin mittavien rikkauksien kera.
Niinpä faaraon hautakammio tiesi suuria rikkauksia.
Itse muumioilla ei ollut sinänsä arvoa,
ja haudanryöstäjät todennäköisesti pelkäsivät pyhiä jäännöksiä.
Muinaiset egyptiläiset uskoivat, että ikuisen elämän salaisuus
oli säilöä ruumis.
Kun varkaat tyhjensivät hautakammion,
he veivät kaikki faaraon mukana haudatut aarteet.
He avasivat arkunkin viedäkseen muumiolta korut.
Muista ryöstetyistä hautakammioista tiedetään,
että ryöstäjät saattoivat pelätä faaraoiden kostoa
ja jättivät ruumiit kammioon.
Miksi kaikki Gizan pyramidien muumiot katosivat?
Missä ne ovat nyt?
Kaikki egyptologit toivovat löytävänsä faaraon muumion.
Kadonneiden muumioiden löytäminen
olisi suuri läpimurto kuninkaiden kohtalon ymmärtämisessä.
Ei ole moderneja sanomalehtiä, jotka kertoisivat faaraoista.
Emme tiedä, kuinka vanhoja tai minkä näköisiä he olivat.
Tunnemme faaraot lähinnä monumenteista.
Olisiko Kheopsin, Khafren ja Menkauren ruumiit siirretty
ja haudattu muualle tasangolle, jotta niitä ei enää häväistäisi?
Toivon, että tulevissa kaivauksissamme
löydämme kätketyn Kheopsin tai Khafren muumion.
Ashraf uskoo, että kivi, jossa lukee faarao Khafren nimi,
on vasta jäävuoren huippu.
Mitä muuta pyramidien eteläpuolelta löytyy?
Uskon, että löydämme paljon.
Ashrafin tiimi on kaivanut pyramidien eteläpuolta 8 viikkoa.
Mitä enemmän hiekkaa poistetaan, sitä enemmän tehdään löytöjä.
He löytävät muinaisia saviastioita.
Egyptiläisten ruukuissa oli olutta, hunajaa, maitoa, viiniä
ja juustoa kuolemanjälkeiseen elämään.
Ashraf uskoo, että savikiviseinämä kuuluu muinaiseen hautakammioon.
Se jatkuu täältä tuonne, missä kollegani ovat.
Jos on hautakammio, on myös ruumiita.
Kun kaivauksia jatketaan, löytyy kymmeniä hautakuoppia.
Täällä on yli 50 kuoppaa. Puhdistan ne yksi kerrallaan.
On selvää, että aiemmin tutkimaton alue Gizan tasangolla
oli aikoinaan tärkeä nekropoli,
laaja hautausmaa yli 4 500 vuoden takaa.
Keitä tänne haudattiin?
Monet kuopista ovat tyhjiä
tai keskeneräisiä, mutta joissakin...
Voi luoja.
...on yhä ihmisten jäänteitä.
Hautakammio on noin kolme metriä pitkä.
Seitsemän olutruukkua.
Eräs kuoppa yllättää tutkijat.
Se johtaa maanalaiseen käytäväverkostoon.
Meillä on paljon kammioita tutkittavana.
Löytö on merkittävä.
Salaperäinen käytäväverkosto on joukkohauta.
Täällä on paljon muumioiden jäännöksiä.
Luurankoja, luita ja pääkalloja.
Tämä on pala liinaa, johon ruumis käärittiin.
Voisivatko kammiot kätkeä faaraoiden kadonneet ruumiit?
Jotkin luurangot ovat liian pieniä faaraoiksi.
Voi luoja. Tähän on haudattu vauva.
Olen ollut arkeologi yli 20 vuotta.
Löydän nyt ensimmäistä kertaa vauvan haudan.
Vainajalla on kaunis naamio.
Erään nurkan kätköistä...
...Ashraf löytää jälleen jotain ällistyttävää.
Naamio, jossa on kultaa.
Kultainen sormi! Kynsikin näkyy.
Pääkallossa on yhä hius.
Koko arkku oli kullan peitossa.
Kultaiset palaset kuuluivat aikoinaan koristeelliseen arkkuun.
Henkilö oli varmasti korkea-arvoinen,
koska hänen arkussaan oli kultakoristeita.
Kultaiset koristelut varattiin
vain rikkaalle eliitille ja arvohenkilöille.
Joukkohaudasta löytynyt arvohauta on tiimille yllätys.
Ruumis pitää analysoida, jotta sen henkilöllisyys selviäisi.
Voisivatko jäännökset kuulua pyramidien faaraolle?
Tämä ei ihme kyllä olisi ensimmäinen faaraon ruumis,
joka löytyy vaatimattomasta joukkohaudasta.
Tohtori Colleen Darnell tutkii egyptiläisten uskomuksia kuolemasta.
Hän on tutkinut muumiokokoelmaa, joka saattaa valaista sitä,
miksi faaraoiden ruumiita ei löytynyt pyramideista.
KAIRON MUSEO
Nämä muumiot ovat Uuden valtakunnan ajalta
noin 1 300 vuotta Gizan pyramidien faaraoiden jälkeen.
Uuden valtakunnan aikana hauta ei ollut enää valtavassa pyramidissa.
Uudemmat faaraot kätkivät hautansa.
Ne kaivettiin syvälle maan alle Kuninkaiden laaksoon.
Kuninkaiden laaksosta
löytyi uuden valtakunnan faarao Tutankhamon aarteineen.
Näiden muumioiden viimeinen leposija ei ollutkaan aivan viimeinen.
Tämä on Ramses III:n muumio.
Voisi luulla, että hän löytyi Kuninkaiden laaksosta,
mutta yli sata vuotta kuoleman jälkeen hautapaikkaa vaihdettiin.
Muumio käärittiin uudelleen ja vietiin merkitsemättömään hautaan.
Käärinliinojen kirjoituksista selviää,
että muumio kuuluu Ramses III:lle.
Hän ei ollut ainoa faarao, jonka hautapaikkaa vaihdettiin.
Hänen vierellään oli Thutmosis II, joka saattoi elää Mooseksen aikana.
Samassa kammiossa oli Seqenenre Tao,
joka näyttäisi kuolleen väkivaltaisesti taistelussa.
Kammiossa oli monia muitakin faaraoita
450 vuoden ajalta.
Useimmat uuden valtakunnan faaraot haudattiin samaan hautaan.
Miksi faaraot siirrettiin haudastaan uuteen joukkohautaan?
Kohtasiko sama kohtalo pyramidien faaraoita,
Kheopsia, Khafrea ja Menkaurea?
Tohtori Colleen Darnell haluaa selvittää sen,
miksi kymmenet faaraot siirrettiin hautakammioistaan
merkitsemättömään joukkohautaan.
Voisiko vastaus löytyä tästä papyruskirjeestä?
Muinaisen Egyptin merkittävimpiä säilyneitä asiakirjoja
on transkriptio haudanryöstäjän tunnustuksesta.
Papyrus on repeytynyt joskus kahtia.
Kaksi puolikasta ovat eri museoissa.
Yhdistämällä ne Colleen pystyy lukemaan
haudanryöstäjä Amenpnuferin tunnustuksen.
Hän murtautui faarao Sobekemsaf II:n hautakammioon.
"Otimme kupariset työkalumme
ja murtauduimme sisimpään kammioon."
Haudanryöstäjät kajosivat muumioon,
koska tässä puhutaan kultakorusta,
joka oli kuninkaan kaulassa.
Amenpnufer myönsi kaivaneensa tunnelin faaraon hautakammioon.
Hän otti kammiosta niin paljon kultaa kuin jaksoi kantaa,
mutta jäi kiinni.
Hänet tuomittiin kuolemaan seivästämällä.
Tämä ja muut haudanryöstöt huolestuttivat aikansa viranomaisia.
Faaraoiden pyhät ruumiit eivät olleet turvassa.
Viranomaiset ryhtyivät toimiin.
Pyhien muumioiden turvaksi
ne siirrettiin, käärittiin uudelleen ja haudattiin salaiseen hautaan.
Se toimi. Kun muumiot siirrettiin Kuninkaiden laaksosta
merkitsemättömään hautaan, ne olivat turvassa tuhansia vuosia.
Jos kaikki nämä kuninkaat siirrettiin joukkohautaan,
olisiko sama kohtalo kohdannut pyramidifaaraoita,
Kheopsia, Khafrea ja Menkaurea?
Haudattiinko heidät uudelleen merkitsemättömään hautaan,
ja voisivatko heidän hautansa olla täällä eteläpuolella?
Ashrafin tiimi on kaivanut kymmenen metrin syvyydeltä hiekkaa.
Työ paljastaa, miten laaja hautausmaa on.
Tuolla on yksi, kaksi, kolme, neljä... Viisi hautakammiota.
Ne olivat täysin hiekan peitossa.
Vaikuttavin hauta on hautausmaan kaukaisimmassa reunassa.
Se on upea kalkkikivirakennelma.
Seinillä on yksityiskohtaisia kaiverruksia.
Eräs hieroglyfi on tiimille tuttu.
Kha-Ef-Ra.
Sama kartussi oli kivessä, jonka löysimme aiemmin.
Ashraf uskoo nyt, että Khafren nimellä varustettu kivi
saattoi joskus kuulua tähän kauniisti kaiverrettuun kammioon.
Kammio ei kuitenkaan kuulu faarao Khafrelle.
Hieroglyfit kertovat vainajan tittelin.
Kha-Ef-Ra.
Pappi.
Tämä henkilö oli pappi Khafren temppelissä.
Tämä on ylipapin hautakammio.
Hän työskenteli temppelissä Khafren pyramidin yhteydessä.
Temppeli oli palvontapaikka, jossa faaraon muistoa pidettiin yllä.
Löytö vihjaa, ettei tämä nekropoli ollut tavallinen hautausmaa.
Tänne haudattin Gizan korkea-arvoisimpia henkilöitä.
Näin laadukkaat hieroglyfit,
jotka ovat 4 500 vuotta vanhoja, ovat todella upea löytö.
Hautakammion tutkiminen selventää kuningas Khafren
ja hänen palvojiensa elämää.
11 viikon kaivausten jälkeen löytyy jälleen erikoinen kuoppa.
Se on kaiverrettu lähes kolmen metrin syvyyteen kallioon.
Lohkareet peittävät hautakammion sisäänkäynnin.
Hautaan ei ole kajottu.
Ashraf lähettää tarkastaja Ahmed Ezzin siirtämään lohkareet.
- Satutin sormeni, senkin tollo. - Katso minun sormeani.
He nostavat viimeiset 40-kiloiset kivet kammion suulta.
Ahmedin vieressä näkyy jotain. Se voi olla puuta.
Se on arkku!
Hautakuopan pohjalla Gizan eteläpuolella
Ashraf tutkii taidokkaasti maalattua arkkua.
Kasvot, huulet, nenä... Maalaus on hyvin yksityiskohtainen.
Olen sanaton.
Arkku on ainutlaatuinen löytö.
Tähän on maalattu kaunis Anubis.
Se vartioi hautaa.
Kuvat suojelevat vainajaa, jotta hän menestyisi tuonelassa.
Lisäksi arkussa on valekansi
tuomassa lisäturvaa.
Arkussa on kansi kannen päällä.
Puisia arkkuja löytyy
pitkin kaivauspaikkaa.
Osa on haudattu matalaan hiekkaan.
- Mitä tämä on, Ahmed? Puutako? - Kyllä.
Tiimi tulkitsee arkkujen merkinnät.
Tuntuu kuin vaimo olisi synnyttämässä.
Haluaisin pidellä arkkua sylissäni. Se on vauvani.
Arkut haudattiin vanhojen hautojen päälle ja vanhoihin kammioihin.
Vanhat haudat voivat olla pyramidien aikaisia,
mutta niissä olevat arkut ovat myöhemmältä ajalta.
Tällaisia puuarkkuja, jotka on koristeltu vainajan näköiseksi,
ei ollut käytössä pyramidien rakennusaikaan.
Arkut ovat paljon myöhemmältä ajalta.
Koristeet ja kuva-aiheet ovat uudempaa tyyliä.
Eteläisen hautausmaan arkut ovat Egyptin myöhäiskaudelta,
joka käsittää aikakauden
2 000 vuotta vanhan valtakunnan faaraoiden jälkeen.
Miksi haudat ovat muinaisten esi-isien vierellä
pyramidien varjossa?
Aikahaarukka on huima.
Faarao Kheops rakennutti ensimmäisen pyramidin 2500-luvulla eaa.
Poikakuningas Tutankhamon hallitsi 1 300 vuoden kuluttua.
Eteläpuolelta löytyneet myöhäiskauden arkut
ovat 700 vuotta Tutankhamonia myöhäisempiä.
Myöhäisajan egyptiläiset elivät yhtä lähellä älypuhelinten aikaa
kuin pyramidifaaraoiden aikaa.
Se on merkittävä käänne tarinassa.
Eteläpuolella vaikuttaa olevan hautausmaa hautausmaan päällä.
Hautaamisten välissä oli 2 000 vuotta.
Hautausmaa tarjoaa vilauksen Egyptin uskomattomaan historiaan.
Paikka oli vanhan valtakunnan aikana tärkeä nekropoli.
Kukkulaa koristivat kalkki- ja savikiviset hautakammiot.
Hautausmaan rauha kuitenkin rikkoontui.
2 000 vuotta myöhemmin paikka otettiin uudelleen käyttöön.
Sinne kaivettiin uusia kuoppia ja vanhat kammiot avattiin.
Kuolleet haudattiin vanhojen hautojen päälle
ja vanhan valtakunnan vainajien kammioihin.
Löydöt saavat Ashrafin, Gizan tasangon tutkimusten johtajan,
esittämään uskomattomalta tuntuvan kysymyksen.
Voisivatko myöhäisajan egyptiläiset liittyä
Kheopsin, Khafren ja Menkauren ruumiiden katoamiseen?
Ehkä myöhäisajan ihmiset löysivät faaraon muumion
ja siirsivät sen muualle.
Faaraon muumio voi odottaa löytymistään täällä.
Myöhäisajan egyptiläiset elivät 2 000 vuotta pyramidien jälkeen,
mutta heillä oli pakkomielle monumenttien rakennuttajiin.
Myöhäisajalla palvottiin vanhan valtakunnan faaraoita.
Miksi vanhat faaraot kiehtoivat niin syvästi myöhäisajan ihmisiä?
Tohtori Colleen Darnell on johtavia vanhojen tekstien asiantuntijoita.
Hän uskoo, että vähemmän tunnetun aikakauden seinämät
Sakkarassa, 15 kilometriä Gizasta etelään,
voivat kertoa, miksi myöhäisajalla ihannoitiin pyramidifaaraoita
ja miksi heidän ruumiitaan haluttiin suojella.
Sakkara on muinainen hautausmaa.
Se on Gizan nekropolin lähellä ja rakennettu pyramidien aikaan.
Sakkaraan on haudattu 17 faaraota.
Colleen tutkii Unasin pyramidia.
Sen rakennutti faarao Unas,
joka eli sata vuotta Gizan pyramidien faaraoiden jälkeen.
Unasin pyramidin ulkokuori on kärsinyt eroosiosta,
mutta sisältä se on säilynyt uskomattoman hyvin.
Unasin pyramidin sisäseinämät ovat täynnä mystisiä symboleja.
Ne ovat pyramiditekstejä, maagisia loitsuja,
joiden avulla vainaja voi saavuttaa ikuisen elämän.
Loitsut kertovat, miksi myöhäisajan egyptiläiset etsivät
Gizan pyramidien faaraoiden ruumiita.
Colleen Darnell tutkii muinaisia loitsuja Unasin pyramidin seinissä.
Yksi loitsuista alkaa "terve, kuningas Unas".
Sitten siinä lukee: "Et ole lähtenyt kuolleena."
"Olet lähtenyt elävänä."
Hän on saavuttanut ikuisen elämän kuoleman jälkeen.
Loitsut eivät vain takaa kuolemattomuutta,
vaan ne ovat myös ohje jumaluuden saavuttamiseksi.
Tässä lukee: "Se, jonka hän haluaa elävän, elää,
ja se, jonka hän haluaa kuolevan, kuolee."
Pyramiditekstit kuvaavat,
miten kuninkaasta tulee kuoleman jälkeen jumala.
Teksteistä selviää, etteivät pyramidit olleet vain hautoja,
vaan jumaluuteen johtavia monumentteja.
Gizan pyramideista ei ole löytynyt pyramiditekstejä.
Colleen uskoo, ettei niitä kaiverrettu kiveen.
On mahdollista, että Gizassakin oli pyramiditekstejä
papyruskääröissä hautakammiossa, mutta kaikki sellainen on hävinnyt.
Faaraot rakennuttivat pyramideja saavuttaakseen jumaluuden.
Jumalia heistä tulikin 2 000 vuotta kuolemansa jälkeen.
He olivat myöhäisajan egyptiläisten jumalia.
Myöhäisajan jälkeen maan hallitsija ei ollut enää egyptiläinen.
Vuosien 664 ja 332 eaa. välillä
assyrialaiset, babylonialaiset ja persialaiset hyökkäsivät Egyptiin.
Valtakunnan viime vuosikymmeninä egyptiläiset palasivat Gizaan.
He pyysivät pyramidien faaraoilta, Kheopsilta, Khafrelta ja Menkaurelta
suojelusta kuoleman jälkeen.
Ihmiset halusivat tulla haudatuksi faaraojumaliensa rinnalle.
Myöhäisajan egyptiläiset ihannoivat
Kheopsia, Khafrea ja Menkaurea.
He halusivat hautansa pyramidien lähelle,
koska uskoivat pyramidifaaraoiden olevan jumalia.
Myöhäisajan egyptiläiset palvoivat pyramidifaaraoita jumalina.
Jos haudanryöstäjät jättivät muumiot heidän löydettäväkseen,
he halusivat suojella pyhiä jäännöksiä.
Aivan kuin uuden valtakunnan faaraoita,
jotka käärittiin ja haudattiin uudestaan Kuninkaiden laaksoon.
Olisivatko egyptiläiset siirtäneet muumiot omaan nekropoliinsa
pyramidien eteläpuolelle, jotta ne olisivat turvassa?
12 viikon kaivausten jälkeen
Ashrafin tutkimuksissa koittaa uusi vaihe.
Nostetaan.
Tiimi alkaa avata hautausmaalta löytyneitä arkkuja.
Se on muumio. Vainaja ei ollut pitkä tai suurikokoinen.
Hän oli ehkä kuudentoista.
Suuriin hautajaisiin ei ollut tarpeeksi aikaa tai varaa.
Osteoarkeologi, tohtori Amira Shahin
tutkii eteläisen hautakammioverkoston luut.
Toinen solisluu.
Erään haudan tutkintaa Ashraf odottaa erityisesti.
Voiko Amiran analyysi paljastaa, kuka kulta-arkkuun haudattiin?
Mikä henkilön asema oli, ja miksi hauta on niin hieno?
Voisiko vainaja olla pyramidifaarao,
jonka myöhäisaikalaiset hautasivat uudelleen?
Pääkallon muodosta ja pienestä koosta päätellen
tämä on luultavasti naisen kallo.
Kaikki hampaat ovat tallella, joten hän kuoli hyvin nuorena.
Vainaja ei ole pyramidifaarao.
Luut kuitenkin paljastavat
erikoisen muinaisen käytännön. - Tämä ei ole normaalia.
Amira huomaa reiän oikean silmän yläpuolella.
Se on epätavallisen sileäreunainen.
Luun pinta on tässä. Se ei ole murtunut.
Reikä syntyi ennen kuolemaa. Se on lääkärin tekemä.
Sileä, pyöreä reikä viittaa siihen,
että henkilölle suoritettiin lääketietellinen leikkaus.
Hän sai terveydenhuoltoa 600-luvulla eaa.
Keskiluokkaiset ihmiset saivat terveydenhuoltoa.
Tämä on minulle uutta.
Luut eivät kuulu pyramidifaaraolle,
mutta ne ovat merkittävä todiste muinaisesta toimenpiteestä
sivilisaatiossa, joka tunnetaan varhaisimmista leikkauksista.
Entä Kheops, Khafre ja Menkaure?
Voivatko Ashrafin kaivaukset auttaa selittämään,
mitä heidän muumioilleen tapahtui?
Mikä rooli myöhäisajan egyptiläisillä oli katoamisessa?
Uskomattomat todisteet voivat viimein tarjota vastauksen.
Ne löytyvät Menkauren pyramidista.
Kheopsin ja Khafren valtavat pyramidit kohoavat 80 metriä
Gizan tasangon pienimmän pyramidin yläpuolelle.
Kheopsin pojanpoika Menkaure rakennutti hautapyramidin
joka on yli 60 metriä korkea ja painaa 600 000 tonnia.
Kadonneiden pyramidifaaraoiden etsinnässä
tämä saattaa olla monumenteista tärkein.
Modernit tutkijat ovat käyneet suuremmissa pyramideissa
niin kauan kuin historiaa on kirjoitettu,
mutta Menkauren pyramidin sisään- käynti oli hautautunut hiekkaan.
Vasta 1800-luvun alussa
arkeologit kaivoivat sen vihdoin esiin päästäkseen hautakammioon.
Sisältä löytyi salaperäinen puinen arkku.
Se on nykyään British Museumissa.
Kuluneita kaiverruksia on hankala lukea.
Tohtori Lehner on johtavia Gizan pyramidien tutkijoita.
Hän tutkii lähes 200 vuotta vanhan piirroksen kopiota.
Tämä on puinen arkku, joka löytyi vuonna 1837.
Se tehtiin faarao Menkaurelle.
Siinä lukee: "Osiris, Menkaure, Ylä- ja Ala-Egyptin kuningas."
"Sinä tulet elämään kuin jumala
ilman vihollisia."
Tekstissä lukee, että arkussa makaa Menkaure.
Hän halusi olla jumala, kuten muutkin pyramidifaaraot.
Arkku on kuitenkin puuta ja ihmisen muotoinen.
Tämän tyylisiä arkkuja oli vasta myöhäisajan haudoissa,
joita Ashraf on löytänyt pyramidien eteläpuolelta.
Arkku on tehty Menkaurelle, mutta se ei ole alkuperäinen.
Kaikki viittaa siihen, että arkku vietiin pyramidiin
2 000 vuotta Menkauren kuoleman jälkeen. Se on hyvin outoa.
Haudattiinko Menkaure uudelleen 2 000 vuotta myöhemmin?
2 000 vuotta sen jälkeen, kun Menkaure suljettiin pyramidiin,
myöhäisajan egyptiläiset menivät hautakammioon
ehkä faaraon ruumista etsien.
He todennäköisesti löysivät kammion tyhjennettynä
ja mahdollisesti myös Menkauren ruumiin.
Menkaure oli jumala, ja pyhiä jäännöksiä piti suojella.
Muumio käärittiin uudelleen ja siirrettiin uuteen arkkuun.
Menkaurelle pidettiin uudet hautajaiset,
ja ruumis säilöttiin hänen rakennuttamaansa pyramidiin.
Siihen aikaan kuninkaiden muistoa pidettiin yllä.
Ilmeisesti tässä tapauksessa
Menkauren uudet hautajaiset myöhäiskauden aikana
olivat kauan sitten kuolleiden faaraoiden kultin kunnioitusta.
Menkauren ruumis ei ollut arkussa,
mutta arkku on todiste siitä,
että myöhäisajan egyptiläiset siirsivät pyramidifaaraota.
Jumala haudattiin uudelleen 2 000 vuotta kuoleman jälkeen.
Olisivatko Kheops ja Khafre kokeneet saman kohtalon?
Vastauksia saadaan vain, jos kadonneet ruumiit löydetään.
Tiedämme nyt, että laaja eteläinen alue
oli tärkeä hautausmaa myöhäisajan egyptiläisille.
Menkauren arkku on todiste siitä, että myöhäiskauden ihmiset etsivät
muinaisia pyramidifaaraoita suojellakseen heidän muumioitaan.
Voi olla, että valtavalta aavikolta löytyy vielä pyramidifaarao.
En lopeta kaivauksia täällä.
Saan joka päivä lisää intoa tehdä enemmän löytöjä.
Kuukausien kaivaukset ovat paljastaneet ihmeellisiä aarteita.
Pyramidien varjoissa työskennelleen ylipapin koristeellinen hauta
ja hajonnut kulta-arkku, jossa oli salaperäinen nuori nainen,
jolle suoritettiin muinainen leikkaus.
Lukuisat muut artefaktit paljastavat yksityiskohtia
suurten pyramidien rakennuttajien elämästä
sekä heidän palvojistaan.
Haaveilin jo lapsena arkeologisista kaivauksista.
Halusin tehdä uusia löytöjä.
Nyt unelmani toteutuu, tällä kaivauspaikalla.
Pyramidifaaraoiden,
Kheopsin, Khafren ja Menkauren, etsintä jatkuu.
Ehkä tulevaisuudessa heidän muumionsa löytyvät
jostakin piilosta pyramidin läheltä, tai sitten ei.
On kuitenkin hauska jatkaa etsintää.
Suomennos: Johanna Heinämäki www.btistudios.fi